اللییئددینجی درس
سای (7)
غیرمۆعین سایلار:
کئچن درسده دئدیکلریمیزدن علاوه "چوخ" و "آز" سؤزلرینین اؤزلرینه اؤزل آشاغیداکى اؤزللیکلرى ده واردیر:
1. صیفتلرین اۆستۆنلۆک درجهسینى بیلدیرن "ان، لاپ، داها، اولدوقجا" سؤزلرى "چوخ" و "آز" سؤزلریله ایشلهنهرک، اونلارین غیرمۆعین لیک کمیتینى آرتیریر و یا آزالدیر: لاپ چوخ، لاپ آز، ان چوخ، ان آز، ...
2. "چوخ" و "آز" سؤزلریندن فعل یارانیر: چوخالماق، آزالماق.
3. بو ایکى سؤزدن ایسیم یارانیر: چوخلوق، آزلیق.
4. "چوخ" و "آز" سؤزلرى نیسبت (و، ى) شکیلچیلرى ایله غیرمۆعین کمیتین سون حدودونو بیلدیریر: چوخو بیر آى، آزى بیر گۆن، ان آزى، لاپ چوخو، ...
5. "چوخ" و "آز" سؤزلرى بیرگه ایشلهندیکده "بیر قدر" معناسى وئریر: او دا آز-چوخ دانیشدى، آیناز دا آز-چوخ بیلیر، ...
بو ایکى سؤز بعضا "دان" شکیلچیسینى آلیب و بیرلیکده ده ایشلهنر: آزدان- چوخدان نهیین وارسا گتیر مئیدانا.
6. "چوخ" و "آز" سؤزلرى جمع علامتلریله غیرمۆعین کمیت مضمونلو عوضلیک یارادیر: چوخلار آزلارا غالیب گلدى.
7. "چوخ" و "آز" سؤزلرى "جا" شکیلچیسی ایله غیرمۆعین کمیتى یا چوخالدیر و یا آرتیریر: چوخجا دانیشدى، آزجا دانیش.
azb_Arab prs_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab